open-index/open-wikipedia-markdown huggingface dataset:
אגם וולפגנגזה

**אגם וולפגנגזה** (בגרמנית: **Wolfgangsee**) הוא אגם הממוקם ברובו בתחום זלצבורג וחלקו הקטן ממוקם בשטח מדינת אוסטריה עילית, נחשב לאחד הבולטים באזור זאלצקמרגוט. מקומיים מכנים אותו גם אגם "אבר" (Abersee).

היישובים הקיימים לחופו הם שטרובל, סנט גילגן וסנט וולפגנג. האגם, כמו גם היישוב, קרויים על שמו של הכומר וולפגנג מרגנסבורג, אשר לפי האמונה העממית, בנה במקום את הכנסייה הראשונה במאה ה-10.

האגם מחולק באמצעות חצי האי די אנגה (בגרמנית: היצרות, הידוק) לשני חלקים.

## ספורט ודיג
באגם ובחופיו מתקיימים אירועי ספורט מגוונים, כמו שיט, גלישת רוח, סקי מים, צלילה וקייטסרפינג.

באגם קיימים מינים רבים של דגים, בין היתר שפמנון ארקטי, טרוטנית בלטית, טרוטת האגמים, זנדר, צלופח וספרוס זהוב.

נוכחותם של דייריים, משפחת דגי גרם מהסדרה צלופחי-קושק הנמצאים בסכנת הכחדה, מעידה על איכות המים הגבוהה באגם.

## קישורים חיצוניים

## הערות שוליים

קטגוריה:אוסטריה: ימות ואגמים
קטגוריה:אוסטריה עילית: גאוגרפיה
The Fox (What Does the Fox Say?)

"**The Fox (What Does the Fox Say?)**" (בתרגום חופשי לעברית: "**השועל (איך עושה שועל?)**") הוא סינגל וסרטון וויראלי של הצמד הקומי הנורווגי, יילוויס. הווידאו קליפ, שפורסם ב-3 בספטמבר 2013, היה הסרטון הטרנדי המוביל ביותר לשנת 2013 ביוטיוב. נכון למאי 2021, לווידאו קליפ יש יותר ממיליארד צפיות ביוטיוב. השיר הגיע למקום הראשון במצעד הסינגלים הנורווגי, והצליח להגיע, בשיאו, למקום השישי בבילבורד הוט 100 למשך שלושה שבועות רצופים. עד להוצאתו של השיר "Am I Wrong" של ניקו ווינץ  בארצות הברית, השיר היה השיר המדורג ביותר של אמן נורווגי שהופיע בבילבוד הוט 100, אחרי "Take on Me" של א-הא.

במקור, השיר היה "אנטי-להיט", שהופק כחלק מהעונה החדשה של הצמד בתוכנית האירוח הנורווגית, *[[I kveld med YLVIS]]* , והועלה ליוטיוב כטיזר, "The Fox", "נוצר כדי להיכשל", נהפך לוויראלי, ונהיה שיר "הפריצה" של יילוויס, ומשך תשומת לב בינלאומית להרכב. ב-2013, הצהירה יילוויס כי לא היו תוכניות להוציא אלבום שמכליל את השיר או כל המשך אליו.

נכון לדצמבר 2021, לשיר יש יותר מ-136 מיליון השמעות בספוטיפיי.

## רשימות השמעה

## מיקומי שיא

## נתוני מכירות

## היסטוריית יציאות לאור

## ראו גם
* שועל
* ייצוג לשוני של קולות בעלי חיים

## קישורים חיצוניים


* British Library Sound and Vision blog – what does the fox say? (red fox vocalizations)
* What does the fox say easter egg in Wolfram Alpha


## הערות שוליים

קטגוריה:שירים באנגלית
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שהופקו על ידי סטארגייט
קטגוריה:שירי גימיק
קטגוריה:שירים על שועלים
קטגוריה:שירי מוזיקת דאנס אלקטרונית
קטגוריה:שירי אלקטרו האוס
קטגוריה:מוזיקה: תופעות אינטרנט
קטגוריה:סרטונים: תופעות אינטרנט
קטגוריה:סינגלים שהגיעו למקום הראשון בנורווגיה
קטגוריה:סינגלים בהוצאת EMI רקורדס
ואנג'יקו

**וואנג'יקו** (בבנטו; תעתיק אנגלי: **Wanjiku**) הוא שם נשי לאישה משבט הקיקויו. מבחינה היסטורית, ואנג'יקו הייתה אחת מתשע בנותיהם של הזוג אשר ייסד את שבט אגיקויו, גיקויו ומומבי. כתוצאה מכך, צאצאי השושלת שלה מהווים את שבט אגאצ'יקו משבט אגיקויו בקניה.
ממוזער|שמאל|תיאור מחזוריות השם.
במסורות קיקויו, השם גתיגיה (**Gathigia**) הוא זהה גם כן לשם ואנג'יקו. לדוגמה; מבחינת מסורת הבנטו, זה אפשרי שאם הנקראת ואנג'יקו, תלד את בתה ותקרא לה ואנג'יקו, גם כן. אך אם הבת תרצה לקרוא לבתה ואנג'יקו על שם אמה, היא לא תוכל זאת לעשות זאת כיוון שהמסורת לא מאפשרת ששלושה דורות ייקראו באותו השם. לכן כדי בכל זאת לשמר את הכבוד, ובמקביל לא לפגוע במסורת, תקרא הבת השלישית גתיגיה. השם גתיגיה ישמש כשם מחפה על ואנג'יקו. השם גם יבדיל אותה מאמה ומסבתה, גם יישמור על כבוד המסורת וגם יאפשר שמירה על כבוד המשפחה. במקרה זה, מהלך זה מחויב להיעשות כל דור שלישי לשם המקורי, אך אם גתיגיה תלד בנות ותרצה לקרוא לבנותיה לעתיד גם כן על שם אמה, תוכל עכשיו להשתמש בשם ואנג'יקו בחופשיות. אך נכדי גתיגיה, הדור השלישי לה, יצטרכו גם כן להיקרא גתיגיה (ואנג'יקו).

עם זאת, מגמה זו השתנתה עם הזמן וגתיגיה כבר אינו שם נפוץ. השם קיקו (**Ciku**) נהפך לקיצור נפוץ של השם ואנג'יקו.

## כשם לאומי
כיום, בקניה, ואנג'יקו הוא שם המשמש לסימול האזרח הפשוט בהקשר של הפוליטיקה הלאומית. השם בא לייצג את האדם הרגיל, לאחר שהנשיא לשעבר דניאל אראפ מוי דחה את הקריאות לחוקה חדשה. הוא העיר:"האם אתה חושב שוואנג'יקו מבין מהי חוקה?", כלומר, "האם אתה חושב שהאזרח הקנייתי הפשוט מבין מהי חוקה?". בעקבות הערה זו, התקבע הכינוי 'וואנג'יקו' שפירושו הוא ה"ציבור הרחב".

## ראו גם
* סמל קניה
* דגל קניה
* המנון קניה

## הערות שוליים

קטגוריה:קניה: סמלים לאומיים
ערב אחר

"**ערב אחר**" הוא אלבום הסולו ה-48 של הזמרת והיוצרת הישראלית חוה אלברשטיין, שיצא בשנת 2021.

## רקע
האלבום יצא בשנת 2021 וכולל בתוכו עשרה שירים ורצועה אינסטרומנטלית אחת.

מתוך האלבום יצאו ארבעה סינגלים: "ערב אחר", "זה לא חדש", "בין הקירות", בו מתארח החצוצרן אבישי כהן, ו"הייתה לה ארובה לבנה", בו מתארח אבי קושניר.

שלושה מהשירים באלבום, בהם שיר הנושא, הולחנו למילותיה של המשוררת עמירה הגני השירים "אל המים" ו"איזה עצב" נכתבו על ידי המשוררת אפרת מישורי. השיר "הייתה לה ארובה לבנה" נכתב על ידי חנוך לוין והולחן לראשונה על ידי שלמה גרוניך. אלברשטיין הלחינה את השיר מחדש בעצמה, ביצעה אותו עם אבי קושניר והקליטה איתו את השיר באולם הקונסרבטוריון הישראלי למוזיקה בתל אביב. אליהם התלוו הנגנים אבישי כהן בחצוצרה, יובל כהן בסקסופון סופרן ומלודיקה, ענת כהן בקלרינט, יונדב הלוי בתופים, שלומי שבן בפסנתר וערן ויץ בגיטרות, קלידים, קולות, עיבוד והפקה מוזיקלית.

את עטיפת האלבום צילם מבקר המוזיקה יובל אראל.

## רשימת רצועות

## קישורים חיצוניים

* 

## הערות שוליים

קטגוריה:אלבומי חוה אלברשטיין
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
רות לורך

**רות לורך** (נולדה ב-1957) היא שופטת שכיהנה כנשיאת בית המשפט המחוזי מרכז.
## ביוגרפיה
רות לורך נולדה בישראל ב-1957. למדה לתואר ראשון במשפטים באוניברסיטת תל אביב. ב־1982 הוסמכה כעורכת דין. בשנת 1985 עבדה כתובעת בעיריית תל אביב. ב-1985 החלה לשמש כתובעת במשטרת ישראל בתפקידים שונים. בשנות -90 למדה לתואר שני במינהל עסקים באוניברסיטת בן-גוריון בנגב.

ביוני 1998 מונתה לשופטת בית משפט השלום במחוז המרכז. באפריל 2004 מונתה לסגנית נשיא בתי משפט השלום מחוז המרכז. בפברואר 2008 מונתה לשופטת בית המשפט המחוזי מרכז. באוגוסט 2014 מונתה לסגנית נשיא בית המשפט המחוזי מרכז. החל מספטמבר 2018 שימשה בפועל כנשיאת בית המשפט המחוזי מרכז, וביוני 2019 מונתה במינוי קבע. בספטמבר 2025 סיימה כהונתה זו, ומאז היא מכהנת כשופטת בכירה בבית המשפט המחוזי מרכז.

## תיקים מרכזיים
לורך היא ראשת ההרכב שהרשיע ב-2013 את יונתן היילו ברצח ירון איילין, אסיר משוחרר אשר תקף אותו מינית וסחט ממנו כספים. ההרכב דחה את טענות ההגנה שהעלה היילו ובפרט את טענתו להגנה עצמית, ומצא אותו אשם ברצח.

לורך עמדה בראש ההרכב במשפט דומא, שהרשיע את עמירם בן-אוליאל וגזר עליו שלושה מאסרי עולם. בעקבות הפסיקה קיבלה איומים על חייה והוצמדה לה אבטחה.

## חיים אישיים
רות לורך נשואה ליפתח לורך (בנו של נתנאל לורך; נולד ב-1956) מנהל בתעשיית האלקטרוניקה, ומתגוררת ברמות השבים.

## קישורים חיצוניים
* 
* 

## הערות שוליים

קטגוריה:נשיאי בית המשפט המחוזי מרכז
קטגוריה:שופטי בתי משפט השלום
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:עורכות דין ישראליות
קטגוריה:עורכי דין ישראלים
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:רמות השבים: אישים
קטגוריה:ישראליות שנולדו ב-1957
קטגוריה:ישראלים שנולדו ב-1957
לשון הקרח טוטן

**לשון הקרח טוטן** או **קרחון הלשון טוטן** (באנגלית: **Totten Glacier Tongue**) היא קרחון לשון קטנה, המשתרעת לכיוון הים מקרחון טוטן בארץ וילקס בטריטוריה האנטארקטית האוסטרלית, שבאנטארקטיקה.

## היסטוריה
### גילוי ומיפוי לשון הקרח

לשון הקרח טוטן (וכן קרחון טוטן ומדף הקרח טוטן) מופו לראשונה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה. התצלומים צולמו בעונת המחקר (הקיץ האנטארקטי) 1946–1947.

### מקור השם

שמם של לשון הקרח ושל קרחון טוטן ניתן להם על ידי הוועדה המייעצת לשמות אנטארקטיים.

לשון הקרח והקרחון, נקראים על שמו של ג'ורג' מ. טוטן (George M. Totten), פרח קצונה (מידשיפמן) ששירת בסלופ וינסנס (USS Vincennes), אשר שימשה את משלחת החקר של ארצות הברית (שנערכה בין השנים 1838–1842), בפיקודו של לוטננט צ'ארלס וילקס. טוטן סייע לוילקס בהכנת המידע שנאסף על ידי המשלחת.

## לקריאה נוספת

• Mouginot, Jeremie; Scheuchl, Bernd; Rignot, Eric. (2012), ** [https://www.mdpi.com/2072-4292/4/9/2753/htm Mapping of Ice Motion in Antarctica Using Synthetic-Aperture Radar Data] **, Remote Sens. 4, no. 9: 2753-2767. https://doi.org/10.3390/rs4092753

## קישורים חיצוניים
* לשון הקרח טוטן באתר הסקר הגאולוגי של ארצות הברית
* לשון הקרח טוטן באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי מעודכן בלשון הקרח טוטן (וזמני זריחת/שקיעת שמש/ירח עדכניים)
** תחזית מזג אוויר עדכנית ארוכת טווח עבור לשון הקרח טוטן
** נתוני מזג אוויר היסטוריים עבור לשון הקרח טוטן
** סטטיסטיקות מזג אוויר עבור לשון הקרח טוטן

## הערות שוליים

טוטן, לשון קרח
טוטן
בלום אונד פוס

**בלום אונד פוס** (בגרמנית: **Blohm+Voss** נכתב גם **Blohm & Voss** או **Blohm und Voß**) היא חברה הנדסית ומספנה גרמנית, שנוסדה בעיר המבורג בשנת 1877 והתמחתה בבניית ספינות מסוג steel-hulled. הספינה המפורסמת ביותר שנבנתה על ידם היא אוניית הקרב ביסמרק במלחמת העולם השנייה.

בשנת 1930 בעלי החברה ייסדו חברת בת בשם Hamburger Flugzeugbau לייצור כלי טיס. היא נוסדה זמן קצר לפני פרוץ מלחמת העולם השנייה, אך בהמשך התמזגה עם חברת האם.

לאחר מלחמת העולם השנייה החברה חוותה קשיים כלכליים, היא הצליחה להתגבר עליהם על ידי הפיכתה לחברה אזרחית תוך החלפת הבעלים.

בשנת 2016 רכשה את חברת הספנות הגרמנית Lürssen וממשיכה להיות ספקית לשווקים האזרחים וגם לצבאיים.

פעילות החברה מגוונת וכוללת גם ניהול נמל בעיר המבורג ופעילות הכרוכה בכך (תפעול ותיקון ספינות הפלגה).

פעילות החברה כיום מתרכזת בעיקר בשלושה תחומים עיקריים והם בניית כלי שיט צבאיים, שירותי תפעול ותיקון לספינות סחר ושייט (אוניית תענוגות), ושיפוץ יאכטות.

## שנים מוקדמות
Blohm & Voss נוסדה ב-5 באפריל 1877 על ידי הרמן בלום (Hermann Blohm) וארנסט פוס (Ernest Voss או Voß בגרמנית) בשותפות כמספנה המתמחה בבניית ספינות מסוג steel-hulled. את המספנה הקימו בנמל Kuhwerder על האי Steinwerder בהמבורג על הגדה הדרומית של נהר אלבה, גודלה של המספנה הכיל 15 אלף מטרים רבועים עם 250 מטרים ימיים וכלל שלושה מבנים, כאשר שנים מהם התאימו לספינות עד אורך 100 מטר.

עד שנת 1955 שם החברה כלל את הסימן "גם" (&) בין שני השמות ונכתב B&V.

בשנים אלו שוק בניית הספינות נשלט על ידי הבריטים כאשר גם לקוחות גרמנים העדיפו ספינות בריטיות. ובשנים הראשונות החברה התמקדה בשירותי תיקון, אך הצליחה לבנות ולמכור שלוש ספינות מסוג בארק. בהמשך החברה בנתה גם אוניות משוטה קטנות מסוג Burg, לאחר מכן עסקי החברה השתפרו ופרחו מאוד, ובשנת 1882 לחברה כבר היה מוניטין של מספנה איכותית העומדת בזמנים והחברה הייתה לרווחית.

## בשנים 1930–1945 (התקופה הנאצית)
כאשר הרמן בלום נפטר בשנת 1930, שני בניו רודולף בלום (Rudolf Blohm) ו-וולטר בלום (Walther Blohm) ירשו את החברה. שותפו ארנסט פוס (Ernst Voss) עזב את החברה זמן קצר לאחר מכן.

בתקופה זו החברה נכנסה לקשיים כלכליים ולכן האחים בלום החליטו לגוון את פעילותם לתחום התעופה ובקיץ של שנת 1933 ייסדו את חברת הבת Hamburger Flugzeugbau.

עם עליית המפלגה הנאצית בגרמניה לשלטון בשנת 1933 החלו השלטונות לחמש את הצבא וחברות אלו נעשו מעורבות יותר ויותר בפעילות זו ובנתה לשוק האזרחי והצבאי. ספינת הקרב הבולטת ביותר שייצרו הייתה הביסמרק, בהמשך ייצרו ספינות קרב רבות מסוג U-boat.

בשנת 1944 בשטח המספנה בהמבורג הוקם מחנה ריכוז משנה למחנה הריכוז נוינגמה (Neuengamme concentration camp) כאשר האסירים של המחנה היוו את כח העבודה לחברה בין יולי 1944 לאפריל 1945.

במהלך ההפצצות של בעלות הברית על העיר המבורג במלחמת העולם השנייה נפגעה המספנה ולבסוף בניית הספינות בה נאסרה.

## קישורים חיצוניים
* 

קטגוריה:מספנות
קטגוריה:חברות גרמניות
מתכת נפוצה

**מתכת נפוצה** היא מתכת נפוצה וזולה, בניגוד למתכת יקרה כמו זהב או כסף. מטרה ארוכת שנים של האלכימאים הייתה התמרה של מתכת זולה (באיכות נמוכה) למתכת יקרה. בתחום הנומיסמטיקה, נגזר ערכם של מטבעות לעיתים קרובות מתכולת המתכות היקרות. עם זאת, מתכות נפוצות שימשו גם במטבעות בעבר וגם כיום.

## הגדרות ספציפיות
בניגוד למתכת אצילה, ניתן להבחין בין מתכות נפוצות על ידי תהליכי חמצון או קורוזיה בקלות יחסית ובתגובה השונה לחומצת מימן כלורי (HCl) תוך ייצור מימן. דוגמאות כוללות ברזל, ניקל, עופרת ואבץ. נחושת נחשבת גם היא למתכת נפוצה מכיוון שהיא מתחמצת בקלות יחסית, אם כי היא לא מגיבה עם HCl.

בכרייה ובכלכלה, המונח מתכות נפוצות (base metals) מתייחס למתכות הלא ברזליות למעט מתכות יקרות. אלו כוללים נחושת, עופרת, ניקל ואבץ.

סוכנות המכס והגנת הגבולות של ארצות הברית כוללת יותר מתכות בהגדרת של מתכות נפוצות מסחריות. הרשימה שלה כוללת - בנוסף לנחושת, עופרת, ניקל ואבץ - את המתכות הבאות: 

## קישורים חיצוניים

* Non-ferrous metal price charts

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מתכות
מדף הקרח טוטן

**מדף הקרח טוטן** (באנגלית: **Totten Ice Shelf**) הוא מדף קרח גדול בארץ וילקס בטריטוריה האנטארקטית האוסטרלית, שבאנטארקטיקה.

מדף הקרח הוא חלקו הצף של קרחון טוטן, הבולט משפכו של הקרחון לעבר הים.

שטחו של מדף הקרח 6,200 קילומטרים רבועים.

מדף הקרח מתוחם על ידי האגן התת-קרחוני אורורה, שמדרום לו, ועל ידי כיפת לוא שמצפון לו.

המדף נוצר בהתמזגות שפכם של שני יובלים של קרחון טוטן.

עומקו של הקרחון 2,500 מטרים מתחת לפני הים.

משטח מדף הקרח מאופיין בתעלות אורכיות ובקעים קרחוניים החוצים אותן.

## היסטוריה
### גילוי ומיפוי מדף הקרח

מדף הקרח טוטן (וכן קרחון טוטן ולשון הקרח טוטן) מופו לראשונה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה. התצלומים צולמו בעונת המחקר (הקיץ האנטארקטי) 1946–1947.

### מקור השם

שמם של מדף הקרח ושל קרחון טוטן ניתן להם על ידי הוועדה המייעצת לשמות אנטארקטיים.

מדף הקרח, לשון הקרח והקרחון, נקראים על שמו של ג'ורג' מ. טוטן (George M. Totten), פרח קצונה (מידשיפמן) ששירת בסלופ וינסנס (USS Vincennes), אשר שימשה את משלחת החקר של ארצות הברית (שנערכה בין השנים 1838–1842), בפיקודו של לוטננט צ'ארלס וילקס. טוטן סייע לוילקס בהכנת המידע שנאסף על ידי המשלחת.

### מדף הקרח נמס

מחקרים מראים כי מדף הקרח טוטן נמס בקצב של 22 מטרים מדי שנה.

## לקריאה נוספת

; מחקרים המסבירים את הסיבות לכך שמדף הקרח טוטן נמס:
• Chad A. Greene, Donald D. Blankenship, David E. Gwyther, Alessandro Silvano, and Esmee van Wijk, **[https://advances.sciencemag.org/content/3/11/e1701681 Wind causes Totten Ice Shelf melt and acceleration]**, Science Advances 01 Nov 2017: Vol. 3, no. 11, e1701681 DOI: https://doi.org/10.1126/sciadv.1701681

• aňková, I., Cook, S., Winberry, J. P., Nicholls, K. W., & Galton-Fenzi, B. K. (2021), **[https://agupubs.onlinelibrary.wiley.com/doi/full/10.1029/2021GL092692 Deriving melt rates at a complex ice shelf base using in situ radar: Application to Totten Ice Shelf]**, Geophysical Research Letters, 48, e2021GL092692. DOI: https://doi.org/10.1029/2021GL092692

• Stephen Rich Rintoul, Alessandro Silvano, Beatriz Pena-Molino, Esmee van Wijk, Mark Rosenberg, Jamin Stevens Greenbaum and Donald D. Blankenship, **[https://advances.sciencemag.org/content/2/12/e1601610 Ocean heat drives rapid basal melt of the Totten Ice Shelf]**, Science Advances 16 Dec 2016: Vol. 2, no. 12, e1601610 DOI: https://doi.org/10.1126/sciadv.1601610

• Eric Rignota, Jeremie Mouginot, Bernd Scheuchl, Michiel van den Broeke, Melchior J. van Wessem, and Mathieu Morlighem, **[https://www.pnas.org/content/pnas/116/4/1095.full.pdf Four decades of Antarctic Ice Sheet mass balance from 1979–2017]**, PNAS January 22, 2019 116 (4) 1095-1103; first published January 14, 2019; https://doi.org/10.1073/pnas.1812883116

• Chelsea Harvey, **[https://www.scientificamerican.com/article/how-wind-might-nudge-a-sleeping-giant-in-antarctica/ How Wind Might Nudge a Sleeping Giant in Antarctica]**, Scientific American; ClimateWire on November 2, 2017

## הערות שוליים

טוטן, מדף קרח
טוטן
בית מזכירות הקיבוץ המאוחד (עין חרוד)

בית מזכירות הקיבוץ המאוחד (מפקדת וינגייט)|שמאל|ממוזער|250px
הכניסה לבית הדפוס בקומת הקרקע|שמאל|ממוזער|250px
לוח ההנצחה של המועצה לשימור אתרים|שמאל|ממוזער|250px
**בית מזכירות הקיבוץ המאוחד** הוא מבנה שהוקם בעין חרוד מאוחד ב-1935 ושימש כמזכירות הקיבוץ וכן למזכירות תנועת הקיבוץ המאוחד. בשנות ה-30 שימש המקום כמטה של פלגות הלילה המיוחדות בפיקודו של אורד צ'ארלס וינגייט. לאחר קום המדינה שימש המקום כמחסן וכארכיון של הקיבוץ. הוכרז כאתר מורשת על ידי המועצה לשימור אתרי מורשת בישראל.

## רקע
קיבוץ עין חרוד הוקם ב-1921, בקרבת מעיין חרוד, על ידי עולים מהעלייה השנייה והעלייה השלישית שהוכשרו בפתח תקווה ובמגדל. ב-1926 עברו חברי הקיבוץ לנקודת הקבע מול הכפר הערבי בגבעת קומי ובמקום הוקמו אוהלים שאכלסו את חברי הקיבוץ וכן אנשי ארגון ההגנה ולוחמי פלמ"ח. ב-1927 היה הקיבוץ בין המובילים בהקמת תנועת הקיבוץ המאוחד.

## ההיסטוריה של האתר
אבן הפינה לבניין הונחה ב-1934 והוא הושלם ביולי 1935. הבניין כלל 3 קומות כשבקומת הקרקע (ששטחה כ-300 מ"ר) הוקם בית דפוס וכן שכנה בו הוצאת הקיבוץ המאוחד ושתי הקומות העליונות (ששטח כל אחת כ-150 מ"ר) שימשו את מזכירות הקיבוץ הארצי. במקביל שימש המקום לסמינרים והכשרות. על גגו של המבנה הוקמה עמדת שמירה מול הכפר הערבי העוין קומי וכן עמדת איתות.

עם הקמת פלגות הלילה המיוחדות ב-1938 התיישבה במבנה אחת ממחלקות הפלגה, בפיקודו של לוטננט האמפרי אדגר ניקולסון ברידן (Nicholson Edgar Humphrey
Bredin) שהיה גם סגנו של מפקד היחידה אורד וינגייט וממלא מקומו.

לאחר קום המדינה ננטש המקום וחלקו שימש כמחסן רהיטים ובגדים. בשנים 1980 עד 2000 התנהל במקום אולפן. במקביל הועבר למקום הארכיון של הקיבוץ. ב-1957 הוקם במקום ארכיון תנועת הקיבוץ המאוחד שעבר ב-1971 לאפעל.

## הנצחת המקום
ב-1991, במסגרת החגיגות לציון 70 שנה להקמת עין חרוד, הוגדר המקום כאתר מורשת והמועצה לשימור אתרי מורשת בישראל הציבה במקום 2 שלטים כחולים.

## קישורים חיצוניים

* 
* אלי אלון, בעין חרוד לא שוכחים את "הידיד", באתר אינדקס-ניוז, 8 בספטמבר 2020 (אורכב)
* אלי אלון, ישוקם בניין המטה של ווינגייט בקיבוץ עין - חרוד, באתר דה-מרקר קפה, 10 באוקטובר 2013 

## הערות שוליים

קטגוריה:אתרי מורשת במחוז צפון
קטגוריה:עין חרוד
קטגוריה:הקיבוץ: מבנים
קטגוריה:הקיבוץ המאוחד
נמלת הלבובית

**נמלת הלְבוּבִית** (שם מדעי: *Crematogaster*) סוג נמלים מתת-משפחה דּוּ-מָתְנִיּוֹת (Myrmicinae), השייכת למשפחת הנמליים. על בִטנָן של נמלים האלו יש סימן בצוּרת לֵב. בישראל הסוג מיוצג בשבעה מינים. סוג נוסף הנפוץ והמוכר יותר השייך לתת-משפחה זו היא נמלת הקציר.

## מאפיינים
מדובר בנמלה אשר חיה בסימביוזה של יחסי תלות עם פרפר נחושתן הנמלים הגלילי (נקרא בעבר "כחליל הגליל"). שיתופי פעולה בטבע בין חיות בר מוכרים זה מכבר, ובכל זאת – תלות מוחלטת של פרפר בנמלים היא תופעה ייחודית. מין הפרפר מעופף רק חודש וחצי בשנה, הנקבה מטילה את ביציה בבסיס הגזע של שיחים ובני שיח, בסמוך לקיני נמלים מהסוג לבובית. אלו מאמצות את הזחלים הבוקעים, מכניסות אותם לקן, מאכילות אותם, מטפלות בהם ומגינות עליהם עד להתבגרותם. אין מדובר בכנימות, אשר מינים רבים שלהן נעזרים בנמלים, אלא במין קטן-ממדים של פרפר. מין פרפר זה שם את מבטחו באופן מוחלט בנמלים אשר מגדלות את הביצים ואת הזחלים שלו עד לבגרותם. הנמלים מרוויחות מגידול זחלי הפרפרים "טל דבש", מעין נוזל מתוק שזחלי הפרפר מפרישים מבלוטות בגופם ומשמש, ככל הנראה להזנת רימות הנמלים. זחלי הפרפרים מתגלמים בתוך קן הנמלים, כאשר הנחושתנים הבוגרים יוצאים מהגולם, הם זוחלים במחילות הנמלים עד ליציאה, ורק אז הם פורשים כנפיים ועפים.

## סביבת גידול
שיתוף הפעולה הנדיר בין הפרפר לנמלה מתקיים במספר אזורים בישראל ובעיקר במישור החוף, בשרון ובגליל. לפני כעשור, במסגרת סקר פרפרים, הופתעו הסוקרים לגלות כי הריכוז העיקרי של מין זה במישור החוף נמצא דווקא בשכונה הוותיקה חפציבה השייכת לחדרה. עקב התלות הרבה בין הנמלים לפרפרים נדרש בית גידול אשר מתאים לשני המינים גם יחד. הנמלים זקוקות לשיחים מפותחים כמו רותם המדבר ולענה חד-זרעית, שבגזעיהם היבשים הן בונות את קיניהן.

## פירוש השם
לְבוּבִית היא סינר ששמים על חזהו של תינוק מתחת לסנטרו לצורך שמירה על בגדיו מלכלוך בשעת האכילה. הסבר לשם הראשון הוא סימן הלב בתחתית גופן המזכיר את הסינר, סיבה נוספת היא צורת הלב של סימן זה.

## לקריאה נוספת
* רשימות מן התיבה הלבנה, הקשרים ההדדיים של נמלים עם יצורים אחרים, 5 בפברואר 2006.

## קישורים חיצוניים

* 

## הערות שוליים

קטגוריה:בעלי חיים שתוארו ב-1831
קטגוריה:טקסונים שתוארו בידי פטר וילהלם לונד
קטגוריה:נמליים
ישראל הפראית

**ישראל הפראית** (באנגלית: **Wild Israel**) היא סדרת-טבע תיעודית על החי בארץ ישראל שבוימה וצולמה על ידי צלם הטבע אייל ברטוב. הסדרה מורכבת מ-5 פרקים, כשארבעת הפרקים הראשונים עוסקים כל אחד בסביבת מחיה אחרת בארץ ישראל, והפרק החמישי עוסק בכלליות בתופעת הנדידה בארץ ישראל.

את תסריטי הסדרה כתבה טל ברטוב, ואת המוזיקה המקורית הלחין ישראל כסיף.

## פרקי הסדרה

# הנגב: בפרק הראשון של הסדרה מדובר על הנגב ככלל ועל בעלי החיים, הצומח, האתרים והתופעות המתרחשות בו בפרט. בפרק מוצגים בעלי חיים מהסוגים: זאב ערבי, פסמון, קיפוד חולות, קרקל, חוגלת סלעים, קורא מדברי, זנבן ערבי, צבי הנגב, פרא פרסי, חוברה מדברית, צחיחנית מדבר, חסידה לבנה, שועל מצוי, אוח מדברי, יעל נובי, עיט ניצי, עורב חום-עורף, דרורית קצרת-אצבעות, חצוצרן שחור-מקור, חצוצרן המדבר, תורית זנבנית, סנונית המדבר, רחם מדברי, נשר מקראי, קטה, ראם ערבי ועוד.
# חיים סביב ים המוות: בפרק זה מוצגים החיים סביב ים המלח, תופעות המלח בים, הבולענים ועוד. בעלי החיים המוצגים בפרק זה הם: אמנון, אורגת האשלים, דרור הירדן, נמר המדבר, צבוע מפוספס, זאב ערבי, טריסטרמית, יעל נובי, יזנוב, צבי ארץ-ישראלי, שרקרק גמדי, שפן סלע, עיט זהוב, שועל צוקים, עקרבים, לילית מדבר, יפה זנב ועוד.
# מסתרי הים האדום: בפרק זה מדובר על שוניות הים האדום ועל החיים בו. בין בעלי החיים המוצגים בו: אלמוגים (שושנת ים, שיטית ועוד), ספוגים, שושנון אילתי, זהרון, קיפוד ים, אפוגון, פיקסון ים-סופי, תפאר סהרוני, סרטן הנזיר, כרומית, סלילונית ענק, צדפת ענק, קופסינון צהוב, מורנות, סרטן נקאי, נקאי אילתי, ברקודה, חניתן, אבו נפחא, דקר, מסרקנית שקופה ועוד.
# תנודות בחבל הים התיכוני: פרק זה מדבר על החבל הים תיכוני. בעלי החיים המוצגים בפרק הם: שפמית ארסית, מקרל המלך, תוכינון האוכפים, ברקן אדום, כפן גושמני, שרקרק מצוי, כוס, כחל, שועל מצוי, גירית מצויה, נמייה מצויה, צבי מצוי, תן זהוב, חזיר בר, טבלן גמדי, אנפה, מגלן, חתול ביצות, זעמן שחור, צב רך, צב ים חום, נשר מקראי, יחמור פרסי ועוד.
# שיגעון הנדידה: פרק זה מדבר על נדידת העופות לאורך ארץ ישראל. בפר זה מוצגים בעלי החיים: חסידה שחורה, חסידה לבנה, שקנאי, עיט ניצי, עקב, חוברה מדברית, ציפורי שיר, נשר מקראי, סיקסק, זמיר הירדן, בולבול, נקר, עפרוני חכלילי, חנקן גדול, מדברון, תמירון מצוי, חיוואי ועוד.

## ראו גם
* סרטים וסדרות אודות החי בארץ ישראל

## קישורים חיצוניים
 
* https://www.goodlifetv.co.il/trips/wild-israel-ep1/
* "", במסד הנתונים הקולנועיים IMDb (באנגלית)

קטגוריה:תוכניות טבע
קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2021
גאנינג בדפורד ג'וניור

**גאנינג בדפורד ג'וניור** (.Gunning Bedford Jr; 13 באפריל 1747 - 30 במרץ 1812) היה שופט אמריקאי, ששימש נציג לקונגרס הקונפדרציה (הקונגרס הקונטיננטלי) והתובע הכללי של מדינת דלאוור; נציג בוועידת החוקה של ארצות הברית בשנת 1787 שניסחה את חוקת ארצות הברית. הוא אחד מהחותמים על חוקת ארצות הברית.

## ביוגרפיה
בדפורד נולד בשנת 1747, בפילדלפיה, מחוז פנסילבניה, אמריקה הבריטית, החמישי מתוך אחד עשר ילדים למשפחה עשירה.

הוא סיים לימודי המשפטים בקולג' ניו ג'רזי (כיום אוניברסיטת פרינסטון) ב־25 בספטמבר 1771 בהצטיינות, והיה בן כיתתו של ג'יימס מדיסון.

הוא התקבל ללשכת עורכי הדין בדלאוור ונכנס לפרקטיקה פרטית בעיר דובר בדלאוור, בין השנים 1779 ל־1783. הוא היה נציג בקונגרס הקונפדרציה בין השנים 1783 ל־1785, והיה התובע הכללי של דלאוור מ־26 באפריל 1784 ועד ל־26 בספטמבר 1789.

הוא מונה לנציב ב"ועידת אנאפוליס" בספטמבר 1786, אך לא השתתף בה. הוא היה נציג בוועידת החוקה בשנת 1787, אשר ניסחה את חוקת ארצות הברית והיה אחד מהחותמים עליה. היה חבר בוועידת דלאוור שאשררה את החוקה בשנת 1787. החל משנת 1788, היה חבר במועצה המחוקקת של דלאוור (שהפכה אחר כך לסנאט של דלאוור).

ב־17 ביולי 1775 החליט הקונגרס הקונטיננטלי השני לבחור את בדפורד לסגן המפקד הכללי בניו יורק של הצבא הקונטיננטלי במהלך מלחמת העצמאות האמריקאית. ב־28 בפברואר 1776 הוא הוצב בקנדה כדי לגייס שם חיילים. ב־18 ביוני 1776 הועלה לתפקיד פיקודי בכיר והועבר לניו יורק. הוא שימש זמן קצר כעוזר לגנרל ג'ורג' וושינגטון.

במדינת מולדתו דלאוור, בדפורד היה תומך מוביל בביטול העבדות.

בדפורד מונה על ידי הנשיא ג'ורג' וושינגטון ב־24 בספטמבר 1789 לשופט בבית המשפט המחוזי של ארצות הברית בדלאוור. מינויו אושר על ידי הסנאט של ארצות הברית ב־26 בספטמבר 1789, והוא קיבל את המינוי עוד באותו יום. שירותו הסתיים ב־30 במרץ 1812 עקב מותו בווילמינגטון שבדלאוור.

### מותו ומורשתו
בדפורד האמין גם בחשיבות החינוך. הוא קבע כי חינוך "הוא, מכל דבר אחר, מוכר בצדק כבעל חשיבות ראשונה במעלה". הוא פעל לשיפור החינוך בווילמינגטון. היה נשיא מועצת המנהלים של האקדמיה בווילמינגטון ומאוחר יותר, כשהפכה ל"מכללת וילמינגטון" הוא מונה לנשיא המכללה.

בדפורד היה אח במסדר הבונים החופשיים. כיהן כנשיא הגדול הראשון של הלשכה הגדולה בדלאוור משנת 1806 עד 1808.

הוא נקבר בתחילה בבית העלמין הפרסביטריאני בווילמינגטון. בבית קברות זה נמצאת כיום הספרייה של מכון וילמינגטון ולכן שרידיו הועברו לאחר מכן לבית העלמין של הבונים החופשיים בכריסטיאנה שבדלאוור.

## קישורים חיצוניים

* Gunning Bedford, Jr, באתר "היסטוריה צבאית" 
* 

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:אמריקאים חברי הבונים החופשיים
קטגוריה:בוגרי אוניברסיטת פרינסטון
קטגוריה:התובעים הכלליים של דלאוור
קטגוריה:שופטי בתי המשפט של מדינת דלאוור
קטגוריה:אמריקאים שנולדו ב-1747
קטגוריה:אמריקאים שנפטרו ב-1812
ניקולה קובאץ'

**ניקולה קובאץ**' (בהונגרית: **Kovács Miklós**; 29 בדצמבר 1911 – 7 ביולי 1977) היה כדורגלן ומאמן רומני-הונגרי, ששיחק בעמדת החלוץ. השתתף עם נבחרת רומניה בכל טורנירי גביע העולם לפני מלחמת העולם השנייה.

## ביוגרפיה
קובאץ' נולד בפלוגובה שבאימפריה האוסטרו-הונגרית בשנת 1911. אחיו, שטפן קובאץ', היה מאמן אייאקס אמסטרדם עמה זכה בגביע אירופה לאלופות בעונות 1971/72 ו-1972/73. ברמת הקבוצות זכה קובאץ' עם ריפנסיה טימישוארה בדאבל בעונת 1935/36 וגם שיחק בואלנסיין הצרפתית.

הוא ערך בסך הכל 37 הופעות במדי נבחרת רומניה והופעת הבכורה שלו הייתה ב-15 בספטמבר 1929 נגד בולגריה. הוא אחד מבין חמשת השחקנים היחידים ששיחקו בכל טורנירי המונדיאל של לפני מלחמת העולם השנייה. במונדיאל 1930 קובאץ' כבש בניצחון 1–3 על פרו בשלב הבתים. משחקו האחרון בה הגיעה במסגרת מונדיאל 1938 בתור קפטן הנבחרת בתיקו 3–3 נגד קובה. בשנת 1940, לאחר הבוררות השנייה בווינה, חלק מרומניה נפל לידי הונגריה. כתוצאה מכך ב-1941 הופיע וכבש קובאץ' פעם אחת עבור נבחרת הונגריה.

לאחר הפרישה עבד כמאמן בין השנים 1946–1947 במועדון אוניברסיטת קלוז'. משנת 1948 אימן את ביהור אוראדיה עמה זכה בליגה הרומנית בעונת 1948/49.  עם פוליטכניק טימישוארה הצליח לזכות באליפות ליגת המשנה בשנת 1952 ולעלות איתה ליגה. בין השנים 1963–1973 קובאץ' אימן במספר קבוצות קטנות מהעיר טימישוארה ולאחר מכן פרש מקריירת אימון מטעמי בריאות.

## תארים
### כשחקן
;ריפנסיה טימישוארה
*אליפות רומניה: 1935/36
*הגביע הרומני: 1935/36
### כמאמן
;ביהור אוראדיה
*אליפות רומניה: 1948/49
;פוליטכניק טימישוארה
*הליגה הרומנית השנייה: 1952

## קישורים חיצוניים

קטגוריה:כדורגלנים רומנים
קטגוריה:כדורגלנים הונגרים
קטגוריה:כדורגלני נבחרת רומניה
קטגוריה:כדורגלני נבחרת הונגריה
קטגוריה:כדורגלני מונדיאל 1930
קטגוריה:כדורגלני מונדיאל 1934
קטגוריה:כדורגלני מונדיאל 1938
קטגוריה:מאמני כדורגל רומנים
קטגוריה:מאמני כדורגל הונגרים
קטגוריה:רומנים שנולדו ב-1911
קטגוריה:הונגרים שנולדו ב-1911
קטגוריה:רומנים שנפטרו ב-1977
קטגוריה:הונגרים שנפטרו ב-1977
גצ'אי

**גצ'אי** (בהונגרית: **Gacsály**) הוא כפר במחוז סבולץ'-סטמאר-ברג שבצפון מזרח הונגריה.

## יהודי גצ'אי
יהודים ראשונים החלו להתיישב בגצ'אי בראשית המאה ה-19 ורובם התפרנסו ממסחר וממלאכה. בעקבות הקרע ביהדות הונגריה הצטרפה הקהילה לזרם האורתודוקסי. במקום פעלו חברה קדישא, בית עלמין ובית כנסת.

בשנת 1941 גויסו 15 צעירים יהודים לעבודות כפייה, יחד עם אזרחים הונגריים נוספים שהשלטונות לא רצו לצרף לשורות הצבא הלוחם.

בשנת 1944, לאחר הכיבוש הגרמני, רוכזו כל תושבי המקום היהודים בבית הספר הנוצרי במקום יחד עם יהודים נוספים מתושבי הכפרים הסמוכים דוגמת צ'הולץ. כעבור ימים מספר, הועברו למאטסלקה שם רוכזו כ-17,000 יהודי המחוז בתנאי רעב קשים. במחצית השנייה של חודש מאי נשלחו לאושוויץ.

בתום המלחמה חזרו לכפר רק שני יהודים שניצלו במחנות לעבודות כפייה.

## קישורים חיצוניים

* 
* 
* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
הצעת התורה לאומות

**הצעת התורה לאומות** (מוכר גם כ**התורה והאומות**) היא אגדה המופיעה במספר מקורות בספרות חז"ל, ולפיה אלוהים הציע לאומות העולם את התורה לפני נתינתה לעם ישראל, והגויים סירבו לקבלה בגלל סטריאוטיפ המיוחס להם שמנע מהם להתחייב לקיים את המצוות.

## מקור
במספר מקומות בספרות חז"ל מופיעה האגדה בשינויים קלים. בתלמוד בבלי מסכת עבודה זרה האגדה מובאת בקיצור בשם רבי יוחנן: , בפסיקתא רבתי מובא תיאור מפורט:
 בפרקי דרבי אליעזר מובאת האגדה בשם רבי טרפון, ושם מתוארת גם פנייה לשאר אומות העולם, ותשובתן שאינם יכולים לעזוב את עבודת האלילים ולעבור לאמונה מונותאיסטית.

## פרשנות
פרשני האגדה דנים במטרה שלשמה אלוהים הציע לעמים את התורה. חלק מהפרשנים כתבו שאלוהים לא התכוון באמת למסור את התורה לאומות אם יסכימו, אלא פנה אליהם רק כדי שלא יוכלו לטעון ביום הדין שהתורה לא הוצעה להם. בספר הזוהר מוסבר שההצעה נועדה מראש כדי שיסרבו, וממילא לא ירדפו ויקנאו בבני ישראל שיקבלו את התורה. יש שפירשו שהכוונה בהצעה הייתה להכניס "ניצוץ קדושה" באומות כדי שיתבררו על ידי עם ישראל כשיהיו בגלות.

על אופן הדיאלוג כתב הרמב"ם שההצעה הייתה על ידי נביא שנשלח לכל אומה, ואילו בספר הזוהר מתואר שהדיאלוג היה בין אלוהים למלאכים הממונים על האומות. בעל אור החיים כתב שסירובן של האומות לא נבע רק מהקושי לקיים את המצוות שהוצגו להם, אלא שכל הוייתם של אותם עמים היא על ידי רציחה ניאוף וגזל ואם היו מקבלים את התורה היו מתבטלים מהמציאות. יש שכתבו שמחבר האגדה סבר שאלוהים ויתר לגויים על שבע מצוות בני נח, כי אם לא כן היו חייבים לקיים את המצוות המוצעות להם גם בלי לקבל את התורה.

## בתרבות
רבים מפיוטי חג השבועות משלבים בפיוטיהם את סיפור הצעת התורה לאומות.

המלחין החסידי יום-טוב עהרליך עיבד את האגדה לשיר "דער מלאך". השיר מתאר ביידיש מלאך שמציע את התורה למדינות גרמניה, אנגליה, רוסיה, ארצות הברית ומצרים. לכל אחת מהמדינות מוצע לקבל אחת מעשרת הדיברות והיא מסרבת ושולחת את המלאך למדינה אחרת. השיר התפרסם בביצועו של אברהם פריד גם בעברית באלבום אוצרות יהודיים. ביצוע נוסף לשיר של זאנוויל ויינברגר יחד עם מקהלת מלכות.

כותב שירי הילדים החרדי רבי אלתר כתב את השיר "הלך האלוקים" על אגדת התורה והאומות.

## ראו גם
* העם הנבחר
* נעשה ונשמע

## קישורים חיצוניים

## הערות שוליים

קטגוריה:אגדות תלמודיות
קטגוריה:שבועות
קטגוריה:סטריאוטיפים ודעות קדומות בתרבות ובאמנות
קטגוריה:מתן תורה
ניב טל

**ניב טל** (נולד ב-31 במרץ 1975) הוא כדורגלן עבר ישראלי, ששיחק בעמדות החלוץ והקיצוני השמאלי.

## קריירה
טל התחיל את הקריירה שלו במחלקת הנוער של הפועל פתח תקווה. ב-4 בדצמבר 1993, טל ערך את הופעת הבכורה שלו בליגה הבכירה, בניצחון 0-4 נגד הפועל חיפה. בשלוש השנים שלאחר מכן, הושאל להפועל קריית אונו, הפועל כפר שלם ובית"ר תל אביב בהתאמה.

בקיץ , הושאל להפועל כפר סבא במדיה שיחק שנתיים. בעונת 1998/1999, טל הבקיע 10 שערי ליגה, ועם סיום העונה חזר לפתח תקווה.

בשני עונותיו הראשונות מאז שחזר, טל הבקיע 13 ו-11 שערים בהתאמה, אך בעונת 2002/2003 הבקיע רק שער אחד ב-16 הופעות ליגה.

בקיץ , חזר לקדנציה שנייה בכפר סבא ושיחק שם עונה אחת. בקיץ 2004 עבר להפועל רמת השרון, ולאחר מכן פרש מכדורגל.

## לאחר הפרישה
בשנת  יזם רעיון לפיו הפועל פתח תקווה תעבור לבעלות אוהדיה.

באפריל , טל חזר להפועל פתח תקווה כמנהל המקצועי של המועדון. בנובמבר , סיים את תפקידו במועדון.

## קישורים חיצוניים

*פרופיל, באתר מוזיאון הפועל פתח תקווה

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני הפועל פתח תקווה
קטגוריה:כדורגלני הפועל קריית אונו
קטגוריה:כדורגלני הפועל כפר שלם
קטגוריה:כדורגלני בית"ר תל אביב
קטגוריה:כדורגלני הפועל כפר סבא
קטגוריה:ישראלים שנולדו ב-1975
טייגר לייק

**טייגר לייק** (באנגלית: **Tiger Lake**) הוא שם הקוד של אינטל עבור מעבדי Intel Core מהדור ה-11 למחשבים ניידים, המבוסס על ארכיטקטורת Core החדשה הנקראת וילו קוב (Willow Cove) המיוצרת באמצעות הדור השלישי של טכנולוגיית 10 ננומטר של אינטל, המכונה 10SF ("10 ננומטר SuperFin"). טייגר לייק מחליף את משפחת המעבדים הניידים של אייס לייק.

מעבדי Tiger Lake-H35 הושקו ב-11 בינואר 2021. מעבדי ארבע ליבות אלה מיועדים ל"ניידים במיוחד למשחק", מחשבים ניידים עם 28–35 W TDP. אינטל הודיעה גם כי מעבדי Tiger Lake-H עם 45 W TDP ועד שמונה ליבות יהיו זמינים ברבעון הראשון של שנת 2021. אינטל השיקה רשמית את סדרת ה- Intel Core-H מהדור ה-11 ב-11 במאי 2021.

## הערות שוליים

קטגוריה:מעבדי אינטל
We Could Be Sweet Lovers

"**We Could Be Sweet Lovers**" הוא שיר משנת 1985 מאת הזמר-יוצר ביל וית'רס, שיצא כחלק מאלבום האולפן האחרון שלו, Watching You, Watching Me.

השיר אמנם לא זכה להצלחה גדולה בארצות הברית, ואפילו לא יצא שם כסינגל, אך הוא זכה להצלחה עצומה בניו זילנד בגרסת הכיסוי של להקת Holidaymakers שהפכו באמצעותו לאמנים של להיט אחד. גרסה זו לשיר הגיעה למקום הראשון במצעד הסינגלים של ניו זילנד ונותרה שם במשך שישה שבועות.

## גרסתם של 'Holidaymakers'
לאחר שבשנת 1985 התפרסם השיר כחלק מהאלבום Watching You, Watching Me, הוציאה להקת Holidaymakers מהעיר ולינגטון גרסת כיסוי לשיר בשנת 1988. הסינגל שלהם זכה להצלחה עצומה בניו זילנד, ונשאר במקום הראשון במשך שישה שבועות, כך שבסופו של דבר היה הסינגל הנמכר ביותר של השנה במדינה.

הלהקה הוציאה סינגל נוסף ששימש "צד ב'" לשיר של וית'רס, אשר נקרא "Waiting in the Sunshine" והגיע למקום השישי במצעד הסינגלים. אף על פי כן, הלהקה התפרקה זמן קצר לאחר מכן.

### וידאו קליפ
הבמאי הניו זילנדי פיין פלוס היה חבר של הלהקה ועם הצלחת הסינגל הוא הציע ליצור להם וידאו קליפ, ללא תשלום. היצירתיות של פלוס זיכתה אותו בפרס הווידאו הטוב ביותר בטקס פרסי המוזיקה הניו זילנדית של 1988.

### פרסים
הלהקה זכתה בפרס הסינגל הטוב ביותר, הקבוצה המבטיחה ביותר, הזמר הגבר המבטיח ביותר והסולנית הנשית המבטיחה ביותר של השנה בטקס פרסי המוזיקה הניו זילנדית לשנת 1988 עבור "We Could Be Sweet Lovers". מפיק השיר נייג'ל סטון זכה בתואר המפיק הטוב ביותר וגם מהנדס התקליטים הטוב ביותר של השנה. במאי הקליפ פיין פלוס זכה אף הוא בפרס הווידאו הטוב ביותר של השנה.

## קישורים חיצוניים

* We Could Be Sweet Lovers, וידאו קליפ של הלהקה
* We Could Be Sweet Lovers, ארכיון הסרטים של ניו זילנד

## הערות שוליים

קטגוריה:שירי 1985
קטגוריה:ביל וית'רס
קטגוריה:שירים באנגלית
קטגוריה:סינגלים שהגיעו למקום הראשון בניו זילנד
טוני רובר-פלרי

**טוני רובר-פלרי** (בצרפתית: **Tony Robert-Fleury**; 1 בספטמבר 1837 – 8 בדצמבר 1911) היה צייר צרפתי, הידוע בעיקר בזכות סצנות היסטוריות. הוא גם היה מורה בולט לאמנות, שלימד אמנים מפורסמים רבים.

## ביוגרפיה
הוא נולד מחוץ לפריז, ולמד באביו ג'וזף-ניקולא רובר-פלרי ואצל פול דלארוש וליאון קוגניט בבית הספר לאמנויות יפות באקול דה-ביו ארט בפריז.

הציור הראשון שלו שהוצג בסלון דה פריז, בשנת 1866, היה ציור היסטורי גדול שתיאר את אירועי 8 באפריל 1861 בוורשה, כאשר כוחות רוסים דיכאו את המהומות בכוח. בשנה שלאחר מכן, הציור "הנשים הזקנות בנאבונה, רומא" נרכש על ידי מוזיאון לוקסמבורג.

בשנת 1870 הוא צייר את הציור "היום האחרון של קורינתוס", אשר תיאר את היום לפני שהלגיונות הרומאים בזזו ושרפו את העיר היוונית העתיקה. ציור זה נרכש גם על ידי מוזיאון לוקסמבורג וכעת הוא מוצג במוזיאון ד'אורסי. בשנת 1880 הוא צייר תקרה לארמון לוקסמבורג בפריז, המייצג את "האדרת הפיסול הצרפתי".

רובר-פלורי צייר את דיוקן פיליפ פינל (1876), המתאר את אבי הפסיכיאטריה המודרנית בקרב מטופליו. פיליפ פינל מונה לרופא הראשי בבית החולים בשנת 1795, והנהיג טיפולים רציונליים יותר.

רובר-פלרי לימד כפרופסור במשך שנים רבות באקדמיה ז'וליאן בפריז. ויקטור זרובין היה בין תלמידיו.

רובר-פלורי הפך לנשיא ארגון Société des artistes français. [2, הוא זכה לאות לגיון הכבוד בשנת 1907.בש נת 1908 נבחר לנשיא קרן טיילור, תפקיד אותו מילא עד סוף ימיו.

הוא צבר מוניטין רב ונודע בזכות הקומפוזיציות ההיסטוריות, הדיוקנאות וסצנות הז'אנר שלו/

באטלייה שלו למדו כמה ציירים ידועים בסוף המאה ה -19 ובתחילת המאה ה -20 ממדינות שונות, כולל לוביס קורינת', שרה פייג', אדואר וויאר, ג'ורג' קלוזן, אנה נורדגן, מריה בשקירצבה ועוד.

## גלריה

File:Philippe Pinel à la Salpêtrière .jpg|פינלי עם מטופליו
File:Robert-fleury-Le Dernier Jour de Corinthe.jpg|היום האחרון בקורינת
File:Tony Robert-Fleury - Warsaw on 8 April 1861 - MNK XII-A-704 - National Museum Kraków.jpg|דיכוי המרד בוורשה


## קישורים חיצוניים

## הערות שוליים

קטגוריה:ציירים צרפתים
קטגוריה:מורים לאמנות
קטגוריה:צרפתים שנולדו ב-1837
קטגוריה:צרפתים שנפטרו ב-1911
צ'רלאק

**צ'רלאק** (ברוסית: **Черлак**) הוא יישוב בסגנון עירוני  ברוסיה, במחוז אומסק.
## היסטוריה
צ'רלאק הוקמה כמאחז, אחד מתוך מספר מאחז אשר הוקמו לאורך נהר אירטיש. מטרתם של מאחזים אלו הייתה להגן על יישובים רוסים ומסחר. היישוב הוקם בשנת 1720, במקום הייתה יחידה של עשרים קוזאקים אשר, יחידות במקום התחלפו מעת לעת. ב-1730 הוחלט ליישב כאן חלק החיילים באופן קבוע.

ב-1745 צ'רלאק הוקמה במקום חדש. החל מ-1762 בקרבת המקום החלו להתיישב צמיתים.

לקראת המאה ה-20 צ'רלאק כבר היה ליישוב מבוסס, אוכלוסיית המקום עסקה בגידול חיטה ומסחר.

## אוכלוסייה
אוכלוסיית צ'רלאק לפי שנים:

## קישורים חיצוניים

קטגוריה:מחוז אומסק: יישובים
קטגוריה:יישובים שהוקמו ב-1720
רוברט דובר

**רוברט ג'פרי דובר** (באנגלית: **Robert Jeffrey Dover**; נולד ב-7 ביוני 1956) הוא רוכב סוסים יהודי-אמריקאי לשעבר, זוכה 4 מדליות ארד ברציפות ב-4 אולימפיאדות (ברצלונה 1992 - אתונה 2004) ברכיבה אמנותית (דרסאז') בתחרות הקבוצתית. ייצג את ארצות הברית ב-6 אולימפיאדות. הוא רוכב הסוסים המעוטר ביותר בארצות הברית. דובר היה לספורטאי האולימפי ההומו הגלוי הראשון, לאחר שיצא מהארון בשנת 1988.

## ביוגרפיה
דובר נולד וגדל בשיקגו, אילינוי בן למשפחה יהודית. הוא החל לרכב על סוסים באופן תחרותי בגיל 13, לאחר שקיבל סוס כמתנת בר מצווה. בגיל 19 בחר להתמקצע ברכיבה אמנותית. הוא בוגר אוניברסיטת ג'ורג'יה. בכל שש הפעמים בהם השתתף במשחקים האולימפיים הוא שימש כקפטן הנבחרת.

באולימפיאדת לוס אנג'לס (1984) הוא השתתף לראשונה במשחקים האולימפיים וסיים במקום 17 בתחרות האישית ובמקום שישי בתחרות הקבוצתית.

בתחרות גראנד פרי שנערכה באאכן, גרמניה בשנת 1987 ניצח דובר את ריינר קלימקה מגרמניה, זוכה 6 מדליות זהב אוליפיות ובכך היה לאמריקאי הראשון שזכה בתחרות זו לאחר 27 שנים.

באולימפיאדת סיאול (1988) הוא סיים במקום 13 בתחרות האישית ובמקום שישי בתחרות הקבוצתית.

באולימפיאדת ברצלונה (1992) הוא זכה במדליית ארד בתחרות הקבוצתית וסיים במקום 22 בתחרות האישית.

באליפות העולם ברכיבה שנערכה בהאג, הולנד בשנת 1994 זכה דובר במדליית ארד בתחרות הקבוצתית

באולימפיאדת אטלנטה (1996) הוא זכה במדליית ארד בתחרות הקבוצתית בפעם השנייה ברציפות וסיים במקום 25 בתחרות האישית.

באולימפיאדת סידני (2000) הוא זכה במדליית ארד בתחרות הקבוצתית בפעם השלישית ברציפות וסיים במקום 23 בתחרות האישית.

באולימפיאדת אתונה (2004) הוא זכה במדליית ארד בתחרות הקבוצתית בפעם הרביעית ברציפות וסיים במקום שישי בתחרות האישית.

בשנת 2009 פרש דובר מרכיבה תחרותית.

## חיים אישיים
דובר יצא מהארון כהומו בשנת 1988 ובכך היה לספורטאי האולימפי הראשון הפעיל שהוא הוא גלוי. היציאה שלו נעשתה בתקופה שבה התפשטה מחלת האיידס.

## תארים והישגים
במהלך הקריירה שלו הוא זכה 5 פעמים בתואר אלוף ארצות הברית בדרסאז' וביותר מ-100 תוארי גראנד פרי. דובר זכה ביותר תארים מכל רוכב סוסים אמריקאי אחר בהיסטוריה.

## הנצחה
ב-2013 הונצח דובר ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:רוכבי סוסים אמריקאים
קטגוריה:רוכבי סוסים אולימפיים
קטגוריה:ספורטאים יהודים אמריקאים
קטגוריה:ספורטאים להט"בים
קטגוריה:בוגרי אוניברסיטת ג'ורג'יה
קטגוריה:משתתפי אולימפיאדת לוס אנג'לס (1984)
קטגוריה:משתתפי אולימפיאדת סיאול (1988)
קטגוריה:משתתפי אולימפיאדת ברצלונה (1992)
קטגוריה:משתתפי אולימפיאדת אטלנטה (1996)
קטגוריה:משתתפי אולימפיאדת סידני (2000)
קטגוריה:משתתפי אולימפיאדת אתונה (2004)
קטגוריה:משתתפים יהודים באולימפיאדת לוס אנג'לס (1984)
קטגוריה:משתתפים יהודים באולימפיאדת סיאול (1988)
קטגוריה:משתתפים יהודים באולימפיאדת ברצלונה (1992)
קטגוריה:משתתפים יהודים באולימפיאדת אטלנטה (1996)
קטגוריה:משתתפים יהודים באולימפיאדת סידני (2000)
קטגוריה:משתתפים יהודים באולימפיאדת אתונה (2004)
קטגוריה:חברי היכל התהילה של הספורטאים היהודים: אמריקאים
קטגוריה:שיקגו: ספורטאים
קטגוריה:אמריקאים שנולדו ב-1956
Oh Yeah!

**Oh Yeah!** (בעברית: **או כן!**) הוא סינגל מאת הזמר-יוצר האמריקאי ביל וית'רס, שיצא בשנת 1985 והופיע כשיר הפותח באלבומו האחרון, Watching You, Watching Me. השיר, שהיה הרצועה הפותחת, זכה להצלחה גדולה והגיע למקומות גבוהים במצעדי המכירות. אף שהוא אינו הצליח כמו סינגלים קודמים של וית'רס, הוא הוגדר כסיום טוב לקריירה המוזיקלית של וית'רס.

הסינגל יצא יחד עם מקבילו, Something That Turns You On, שהצליח פחות ממנו. "Oh Yeah!" הגיע למקום ה-22 במצעד המוזיקה השחורה של בילבורד, המקום ה-40 במצעד השירים העכשוויים למבוגרים והמקום ה-60 במצעד הסינגלים הבריטי. השיר סומפל בשיר "Your Delight" של להקת Toy Club בשנת 2002 ובשיר "Perfect Nightby" של להקת GH בשנת 2016. לשיר יצא וידאו קליפ.

## קישורים חיצוניים
* עמוד השיר באתר AllMusic

## הערות שוליים

קטגוריה:ביל וית'רס
חוק סל הקליטה

**חוק סל הקליטה, תשנ"ה 1994** הוא חוק ישראלי, הקובע שכל עולה זכאי לקבל סכום כסף מהמדינה. יוזם החוק הוא אפרים גור והממונה על החוק הוא השר לקליטה ועלייה, חוק זה נחקק למטרת המגורים והמחייה של העולים כדי שיהיה להם קל יותר להשתלב כלכלית.

## רקע
טרם חקיקת החוק מצב ההסתגלות הכלכלית לעולים ארצה היה קשה ומאתגר.

מצב זה נובע מהקשיים השונים של עולים אלו - כגון: אי ידיעת השפה המדוברת ומחסור במקור פרנסה, לכן החוק חוקק לראשונה כדי לסייע לעולים חדשים מתן תמיכה כלכלית ראשונית, ובכך לאפשר להם את האפשרות להשיג מקור פרנסה ולנהל חיים עצמאיים.

## עיקרי החוק
חוק סל הקליטה, הוא חוק שמטרתו העיקרית היא להבטיח את קבלת מענק סל הקליטה לעולים החדשים המגיעים למדינת ישראל ובכך לספק לעולים אלו תמיכה כלכלית מהמדינה ולאפשר להם התפתחות וצמיחה כלכלית בעתידם כאזרחים.

## יישום החוק והשלכותיו
### ההיסטוריה של החוק
חוק סל הקליטה נחקק לראשונה ב-28 בדצמבר בשנת 1994, בקריאה שלישית בכנסת ה-13.

החוק שונה לראשונה ב-תשנ"ט 1999

השינוי הראשון שחל בחוק היה ב-15 בפברואר בשנת 1999, בקריאה שלישית בכנסת ה-14, השינוי בחוק היה שינוי התאריך בו יוחלט אם לשנות את גודל סל הקליטה מתאריך קבוע לתאריך משתנה בהתאם למדד המחירים לצרכן שמפרסמת הלשכה המרכזית לסטטיסטיקה.

השינוי השני שחל על החוק היה ב-16 ביוני בשנת 2002, בקריאה שלישית בכנסת ה-15, השינוי בחוק היה בעיקרו שינויים מזעריים בניסוח החוק.

### בעקבות החוק
בזכות החוק, ניתנה לעולים החדשים אשר הגיעו לארץ ישראל את האפשרות להשתלב בחברה ולהרשות לעצמם להתנהל כלכלית בתקופת שהייתם הראשונה בארץ ישראל, ובכך הוגדלה היכולת של המדינה למשוך יהודים נוספים מהעולם לעלות לארץ (בזמן שמדינת ישראל היא מדינה יהודית ולכן עלייה זו תומכת באינטרס המדינה), כך גם הוגדלה היכולת של מהגרים ממדינות שונות לעלות לארץ ובכך לתרום לפיתוח אוכלוסייה מגוונת, ובעלת יכולת פיתוח וקידום עצמי של הכלכלה וכל והישגי המדינה.

## קישורים חיצוניים

## הערות שוליים

סל הקליטה
קטגוריה:הכנסת השלוש עשרה: חקיקה
קטגוריה:קליטת עלייה
קטגוריה:1994 בישראל
מילשטטר (אגם)

**אגם מילשטטר** (בגרמנית: **Millstätter See**) הוא האגם השני בגודלו בקרינתיה, אוסטריה.

שם האגם נובע מהעיר מילשטטר, הממוקמת על גדתו הצפונית.

ישובים אחרים על גדות האגם הם סיבודן, רדנטיין ודובריאך.

בשל יופיו זכה לכינוי "התכשיט של קרינתיה".

## דיג וספורט
האגם מהווה מקור משיכה לחובבי דיג. מיני הדגים המצויים במקום כוללים קרפיון מצוי, שפמנון מצוי, לברק, זנדר וברבל. טמפרטורת המים מגיעה ל-25 מעלות בקיץ.

בסיבודן קיים מוזיאון דיג, הממוקם בבית דייגים שמתוארך לשנת 1610, והוא הבית העתיק ביותר בעיר. במוזיאון קיימות תצוגות קבע של ציוד עתיק לספורט ימי ודיג, תצוגה של הדגים המקומיים ותצוגה של כלי מטבח עתיקים.

## קישורים חיצוניים

* 
* מצלמת רשת מאגם מילשטטר

## הערות שוליים

קטגוריה:אוסטריה: ימות ואגמים
חוק מקורות אנרגיה

בשנת 1989 חוקקה הכנסת את חוק מקורות האנרגיה, אשר נועד לשמור על הסדר בניצול מקורות אנרגיה בהתאם לצורכי המשק השונים, כדי להשתמש בהם ביעילות ובחיסכון ולפתור את בעיית השימוש המופרז והלא יעיל במקורות אנרגיה.

## היסטורית החוק
מכשירים חשמליים שונים צורכים כמות אנרגיה מסוימת על מנת לעבוד.

בישראל היה שימוש מופרז באנרגיה שמכשירים חשמליים צרכו, כך שיותר אנרגיה התבזבזה והיה צורך בכמות אנרגיה רבה יותר, מה שהעלה את המחירים.

במדינות מתקדמות אחרות המכשירים החשמליים ניצלו את האנרגיה בכמות קטנה יותר והיו יעילים יותר מבחינת צריכת אנרגיה, מה שגרם לבעיות ביבוא מכשירי חשמל שונים מישראל (שלא היו יעילים אנרגטית).

מדינות יבאו לישראל מכשירים חשמליים לא יעילים ברמת צריכת האנרגיה שלהן, דבר הגרם לעלויות הגבוהות במשק האנרגיה בישראל.

על מנת לחסוך באנרגיה ומקורותיה ולהזיל את עלויות היבוא מישראל והעלויות לצרכנים, בשנת 1989 נחקק חוק מקורות אנרגיה על ידי הממשלה, שר האנרגיה והתשתיות.

החוק מגדיר את צריכת האנרגיה למכשירים חשמליים ביתיים וקובע שאסור למכור או לייבא מכשירים חשמליים שלא נבדקו ואושרו על פי תקנות החוק. המפר את החוק יקבל קנס.

### החוק עבר מספר שינויים לאורך השנים
בשנת 2004 פורסמו תקנות חדשות המגדירות את הדרישות לשימוש באנרגיה של מזגנים, מקררים ומקפיאים. בשנת 2009 פרסם משרד התשתיות הלאומיות תקנות לצריכת אנרגיה מרבית וסימון עבור מדיחי כלים, מכונות כביסה, מייבשי כביסה ותנורי אפייה.

## תמצית החוק
חוק מקורות אנרגיה לא מאפשר ייבוא וייצור מכשירים חשמליים לא יעילים אנרגטית בישראל. העובר על החוק יקבל קנס.

מטרת החוק היא לדאוג שלא יהיו בישראל מכשירים שמנצלים אנרגיה רבה יותר ממה שהם צריכים, וזאת כדי למנוע עליית מחירי צריכת החשמל.

## קישורים חיצוניים
* 
* 

## הערות שוליים

מקורות אנרגיה
קטגוריה:ישראל: אנרגיה
קטגוריה:1989 בישראל
חוק פיצוי לנפגעי פוליו

**חוק פיצוי לנפגעי פוליו (שיתוק ילדים)** הוא חוק שמטרתו לפצות את נפגעי הפוליו בישראל. הצורך לפצות את נפגעי הפוליו בישראל נובע מכך שבשנות ה-50, החיסון למחלה היה קיים במדינת ישראל, אך לא הגיע לערים פריפריאליות ולכן אנשים שגרו שם, חלו. במקרים אחרים תופעות הלוואי של החיסון היו קבלת השיתוק עצמו.

## היסטוריה של החוק
הצעת החוק הוצעה ביוזמתם של חברי הכנסת עזמי בשארה (בל"ד) ואליעזר כהן (ישראל ביתנו).

בתאריך 23 במרץ 2005 הצעת החוק הונחה לראשונה לדיון מוקדם. לאחר יותר מחצי שנה ב-14 בנובמבר 2005 ועדת הכנסת קבעה כי הוועדה המטפלת בחוק זה היא ועדת הכספים. ב-30 באוקטובר 2006 הצעת החוק הועברה לוועדת העבודה, הרווחה והבריאות. כשנה לאחר מכן ב-21 בספטמבר 2005, החוק אושר בקריאה ראשונה, ללא מתנגדים או נמנעים, שבעים ושישה חברי כנסת בעד. לאחר כשנה וקצת, ב-17 בינואר 2007 - 13 במרץ 2007, החוק היה בהכנה לקריאה שנייה ושלישית. ב-19 במרץ 2007, החוק אושר בקריאה שנייה - שלישית.

החוק נכנס לתוקף ב-19 במרץ 2007 ביוזמתם של חברי הכנסת עזמי בשארה (בל"ד) ואליעזר כהן (ישראל ביתנו) אולם הועלה לראשונה לדיון מקדים ב-6 ביולי 2005. לבסוף, נקבע כי מחצית מסכום הפיצוי תשולם לאחר קביעת זכאותו של נפגע הפוליו לקבלת הפיצוי האמור, המחצית השנייה של סכום הפיצוי תשולם בתום 12 חודשים מיום תשלום המחצית הראשונה.

החל מ-1 בפברואר 2012, תושב ישראל אשר חלה בפוליו בעודו מחוץ לישראל, עשוי לקבל אף הוא פיצוי בתנאי שעבר ניתוח בישראל עקב המחלה עד לתאריך 1 בינואר 1970. עדכון החוק הוצע על ידי חברי הכנסת ציון פיניאן ודוד אזולאי.

## עיקרי החוק
חוק פיצוי לנפגעי פוליו הוא חוק שמטרתו לתת פיצוי כספי לישראלים שחולים בפוליו. הסכום נע בין 50,000 שח' לבין 120,000 שח' (תלוי באחוז הנכות). חולים אשר נקבעה להם נכות יציבה יהיו זכאים רק לקצבה חד פעמית.

## קישורים חיצוניים
* 
* 
* 

## הערות שוליים

פיצוי לנפגעי פוליו
פיצוי לנפגעי פוליו
דובאילנד

**דובאילנד** הוא מתחם בילוי שנבנה בעיר דובאי שבאיחוד האמירויות הערביות. המתחם בבעלות חברת טטוור, השייכת לדובאי אחזקות .

נכון להיום ישנם כ-22 מתחמים בהקמה. בסיום העבודות, צפוי דובאילנד להיות אוסף פארקי השעשועים הגדול בעולם וגודלו יהיה כפול מגודל הדיסניוורלד שבאורלנדו, ארצות הברית. עם זאת, אף אחד מהפארקים בדובאילנד לא יהיה גדול בעצמו מממלכת החיות של דיסני, שנכון למאי 2021 מחזיק בתואר פארק השעשועים הגדול בעולם.

## היסטוריה
[ממוזער|גן הפרפרים שהוקם בחלק מה[דובאי מירקל גרדן במתחם ה"דובאילנד"]]
פרויקט "דובאילנד" נחשף לראשונה באוקטובר 2003. בהכרזה על הקמתו של הפרויקט פורסם כי דובאילנד ישתרע על שטח של כ-278 קילומטרים ויכיל כ-45 מתחמים ראשיים ועוד כ-200 מתחמים משניים. בחשיפה נודע כי ההשקעה בפרויקט מוערכת בכ-64.3 מיליארד דולרים. עם זאת בעקבות המשבר הכלכלי העולמי של 2008, הוחלט באותה שנה להקפיא את הפרויקט ולהורידו מהפרק. רק באמצע 2013 חודשו העבודות להקמת דובאילנד. דובאילנד מחלוקת לשישה אזורים (עולמות): עולם אטרקציות והחוויות, עולם ספורט, עולם תיירות אקולוגית, עולם פנאי ונופש, עולם קמעונאות ובידור ועולם "מרכז העיר".

דרימוורקס הכריזה על תוכניותיה בינואר 2008 להקים פארק שעשועים במתחם דובאילנד. חודשיים לאחר מכן, במרץ 2008 הכריזה טטוור על כך שלסיקס פלאגס יש כוונה לבנות פארק שעשועים ומים של החברה במתחם שיקרא "סיקס פלאגס דובאילנד" אך בסופו של דבר התברר כי תוכנית זו לא תצא לפועל.

במאי 2008 הוכרז על תוכנית להקמת פארק שעשועים ראשון מסוגו שיעסוק בגיבורי מארוול ויכלול כ-17 אטרקציות ומעל 40 סניפים של חנויות מזון ומשקאות. עוד באותו החודש פורסם כי צפוי לקום במתחם לגולנד בגודל של כ-278,00 מ"ר ובעלות של כ-912 מיליון דולרים.

בשלב בו קבוצת דובאי נכסים השתלטה על חברת טטוור שאחראית על הפארק. נודע כי החברות סיקס פלאגס ודרימוורקס איבדו עניין והחליטו לא להשקיע בפרויקט.

ב-2013 נפתח במתחם ה"דובאי מירקל גרדן" שהוא גן הפרחים הגדול בעולם. דובאי מירקל גרדן משתרע על פני 780,000 מ"ר והוא מכיל מעל 50 מיליון פרחים וכ-250 מיליון צמחים. הפרחים מופיעים בתצוגות שונות החל מערוגות פרחים ועד לקשתות בצורת לב וטירות מעוטרות.
## קישורים חיצוניים

* 
* 
## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פארקי שעשועים באסיה
קטגוריה:דובאי: מבנים
בו מפחד

**בו מפחד** (באנגלית: ****) הוא סרט קולנוע אמריקאי מסוגת קומדיית-אימה, שנכתב ובוים על ידי ארי אסטר. הסרט עלה לאקרנים במהלך ב-14 באפריל 2023.

## רקע עלילתי
עלילת הסרט עתידה לתאר דיוקן אינטימי ומצמרר בן עשרות שנים אודות חייו של אחד היזמים המוצלחים ביותר בכל הזמנים.

## צוות השחקנים
* חואקין פיניקס
* נייתן ליין
* פאטי לופון
* קיילי רוג'רס
* איימי ראיין
* פארקר פוזי
* סטיבן מקינלי הנדרסון
* דניס מנוצ'ט
* מייקל גנדולפיני
* זואי ליסטר-ג'ונס
* היילי סקוויירס
* ארמן נהפטיאן - בו בצעירותו

## הפקה
ב-18 בפברואר 2021, הוכרז רשמית על הפקת הסרט, אותו כתב ארי אסטר שאף יהיה אמון על בימויו, ובו מככב השחקן חואקין פיניקס, שעתיד להיות מופק על ידי חברת ההפקות האינדי "A24", שהפיקה אף את שני סרטיו הקודמים של אסטר – "תורשתי" ו"מידסומר". ב-21 ביוני 2021, נמסר כי לצוות השחקנים של הסרט לוהקו נייתן ליין, פאטי לופון, קיילי רוג'רס ואיימי ראיין. ב-21 ביולי 2021, נמסר על ליהוקם של פארקר פוזי, סטיבן מקינלי הנדרסון, דניס מנוצ'ט, מייקל גנדולפיני, זואי ליסטר-ג'ונס והיילי סקוויירס.

### צילומים
צילומי הסרט החלו ב-28 ביוני 2021 במונטריאול, קוויבק, שבקנדה, והסתיימו באוקטובר 2021.

## ביקורות הסרט
באתר Rotten Tomatoes הסרט קיבל ציון של 79%.

## פרסים ומועמדויות

## קישורים חיצוניים

* 

## הערות שוליים

קטגוריה:סרטים אמריקאיים משנת 2023
קטגוריה:סרטי אימה אמריקאיים
קטגוריה:סרטי דרמת אימה אמריקאיים
קטגוריה:סרטי דרמת אימה משנות ה-2020
קטגוריה:סרטים על התאבדות